Võrtsjärve piirkond on lisatud Sustainable Destinations Global Top 100 nimekirja koos selliste sihtkohtadega nagu Okavango delta Botswanast või Mono Lake Ameerika Ühendriikidest.
Top 100 “roheline” globaalsete sihtkohtade nimekiri on koostatud 30 rahvusvahelise turismieksperdi poolt, lõpliku valiku kinnitas rahvusvaheline sõltumatute ekspertide paneel. Kinnitatud nimekiri tunnustab sihtkohti, kes on arvestanud oma tegemistes säästva arengu printsiipe. Sihtkohad valiti nimekirja erinevate kriteeriumide alusel – looduslikud tingimused, keskkonnahoid, kultuuripärand, kohalik identiteet ja traditsioonid, sotsiaalne olukord, ettevõtlus, roheline energia jpm. Võrtsjärve kandidaadi esitas rahvusvahelisele ekspertkomisjonile Living Lakes koostöövõrgustik. Lisaks Võrtsjärvele kinnitati nimekirjas veel 3 sihtkohta Living Lakes koostöövõrgustikust. Nendeks on Somkhanda kaitseala LAV-st, Madampa järv Sri Lankalt ning Lake District Ühendkuningriigist. Top 100 valikutingimused, metoodika ja tulemused on välja toodud: www.greendestinations.info